Samsung Galaxy S4 - tre tips - Mobilsiden.dk
Mobilsiden.dk 3. maj 2013 0 kommentarer
Samsung Galaxy S4 er fyldt med en masse funktioner, hvoraf nogle er mere anvendelige end andre. Herunder kan du se tre tips, vi har fundet.
Der er tips til alarmen, bevægelsesfunktion og sidepanelet.
Se vores tre tips herunder.
Læs også: Første indtryk af Samsung Galaxy S4
Alarmen ringer kun ét bestemt sted
Hvis du bruger alarmen, altså vækketuret, til at minde om forskellige ting du skal huske, så vil den placerings-muligheden være en kærkommen funktion.
Under indstillingen for den pågældende alarm, kan du angive, at den kun skal lyde, når du er et bestemt sted.
Det er smart, hvis du eksempelvis kun har behov for alarmen, når du er på jobbet.
Se i: UR – ALARM – OPRET – MERE – PLACERINGSALARM.
Skift billede eller musik med hånden
Luft-gennemse er Samsungs ord for, at kunne bladre til næste billede eller gå til næste sang i musikafspilleren, uden at røre skærmen.
Når du fører hånden over skærmen, skifter billedet eller sangen. Funktionen virker også i blandt andet internet-browseren.
Telefonen anvender frontkameraet til at fastslå om du laver bevægelsen.
Se i: INDSTILLINGER – MIN ENHED – BEVÆGELSER OG BESTIK – LUFT-BEVÆGELSE – LUFT-GENNEMSE.
To programmer på skærmen.
Brug to programmer samtidigt
Ved at holde tilbage-knappen inde et øjeblik kommer et hurtigpanel frem i venstre side af skærmen. Programmer i denne liste kan trækkes ud på skærmen, op til to ad gangen.
Nu kan du anvendes til apps på én gang. Med linjen der adskiller vinduerne kan du justere størrelserne. Desuden er det muligt at bytte om på de to programmer eller lukke det ene.
S4 er født med denne funktion, mens det på Galaxy S III og Note II, er kommet i en softwareopdatering.
For at det virker, skal du have aktiveret MULTI-VINDUE der findes i blandt ikonerne i topgardinet.